Ints Pujāts

Ints Pujāts (dzimis 1966. gada 17. aprīlī Rēzeknē) ir latviešu arhitekts un uzņēmējs. Ints Pujāts mācījās Rēzeknes 1. vidusskolā, Rēzeknes 5. vidusskolā un Murjāņu sporta internātskolā. 1984. gadā sāka studijas Rīgas Tehniskās universitātes Arhitektūras fakultātē, kuras turpināja Veimāras Arhitektūras un būvniecības augstskolā (1989) tālaika Vācijas Demokrātiskajā Republikā, kur studēja vienu semestri. 1994. gadā beidzis Rīgas Tehniskās universitātes Arhitektūras fakultāti. Kopš 1995. gada viņš vada arhitektūras un dizaina biroju "5. iela".

Ints Pujāts ir bijis aktīvs sportists — vieglatlēts, daudzcīņnieks. Tāpat ar vieglatlētiku augstā līmenī nodarbojies viņa dēls Pauls Pujāts.

1990. gadā Ints Pujāts piedalījās Starptautiskā UIA vispasaules arhitektu kongresā Monreālā, Kanādā, pārstāvot labākos bijušās Padomju Savienības studentus — arhitektus. 1992. gadā piedalījās atklātā arhitektūras konkursa par jūras krasta apbūvi "Villa Ceplis" organizēšanā un realizācijā. 2005. gadā Ints Pujāts piedalījās arhitektu prakses seminārā Starptautiskā izstādē Expo’05, Japānā, Nagojā.

1995. gadā viņš nodibināja arhitektūras un dizaina biroju "5. iela" un 1998. gadā dibināja būvinženieru biroju SIA "Būvinženieru konstruktoru birojs" ("BKB").

No 2002. līdz 2005. gadam un no 2006. līdz 2007. gadam Ints Pujāts bija Rīgas pilsētas galvenais arhitekts un Rīgas pilsētas būvvaldes vadītājs. 2007. gadā bija Ekonomikas ministrijas Valsts sekretāra vietnieks. 2008. gadā atsāka darbu privātajā sektorā.

2023. gadā viņš uzstādīja unikālus, vairāk nekā 5 metrus augstus vides objektus "Oduma Meitys" (Ādama meitas) Rēzeknes novadā pie Adamovas ezera.

Intam Pujātam ir 4 bērni, Kārlis Pujāts, Pauls Pujāts, Elizabete Pujāte un Anna Elza Pujāte.

 Ievērību guvušie projekti 

Arhitektūras un dizaina birojs “5. iela”
 1995. Latvijas Unibankas ēkas rekonstrukcija, Pils iela 23, Rīga
 1999. Kronvalda parka pazemes autostāvvieta, Kalpaka bulvāris, Rīga
 2013. Latvijas Valsts meži centrālais birojs, Vaiņodes iela 1, Rīga
 2013. Latvijas Okupācijas muzeja pārbūve, Latviešu Strēlnieku laukums 1, Rīga
 2014. Murjāņu sporta ģimnāzijas rekonstrukcija, Klintslejas 4, Murjāņi
 2015. Latvijas Valsts meži reģionālais centrs, Parka iela 1, Dundaga
 2015. Kovšu ezera teritorijas labiekārtojums un parka izveide, Krasta iela 31, Rēzekne
 2017. Rīgas Doma baznīcas torņa rekonstrukcija, Herdera laukums 6, Rīga
 2019. Rīgas Vieglatlētikas manēžas koncepcijas un minimālā sastāva būvprojekta izstrādāšana
 2021. Latvijas Valsts meži reģionālais centrs, Loka maģistrāle 2m, JelgavaKonkursa “Latvijas Būvniecības gada balva 2021” laureāts..
 2023. Rīgad Doma baznīcas pamatu nostiprināšana, Herdera laukums 6, Rīga

SIA “Būvinženieru konstruktoru birojs”

 2006. Latvijas Nacionālā bibliotēka, Mūkusalas iela 3, Rīga
 2006. Olimpiskā sporta centra rekonstrukcija, Grostonas iela 6B, Rīga
 2007. Tirdzniecības parka "Alfa" rekonstrukcija, Brīvības iela 372, Rīga
 2009. Biroju un tirdzniecības centrs Akropole Rīga, Maskavas iela 257, Rīga
 2014. Viesnīca Hilton Garden Inn ēka, Krogus iela 1, Rīgā
 2014. Liepājas vieglatlētikas manēža, Rīgas iela 50, Liepāja
 2014. Rakstniecības un mūzikas muzeja rekonstrukcija, Pils laukums 2, Rīga
 2017. Paula Stradiņa Klīniskā universitātes slimnīca, Pilsoņu iela 13, Rīga
 2017. Latvijas Valsts radio un televīzijas centrs "Rīgas radio un televīzijas stacija", Zaķusalas krastmala 1, Rīga
 2017. Mežaparka Lielās estrādes pārbūve, Ostas prospekts 11, Rīga
 2019. Ventspils zinātnes centrs VIZIUM, Rūpniecības iela 2, Ventspils
 2020. Valmieras teātris, Lāčplēša iela 4, Valmiera
 2023. Latvijas Basketbola savienības halle, Krišjāņa Barona iela 99/99C, Rīga
 2023. Liepājas cietums, Alsungas iela 29, Liepāja

 Intervijas 

M. Upeniece, Intervija LR1 raidījumā "Latgales stunda", 2023. gada novembrisIntervija ar M. Upenieci LR1.

A. Anusāne, Saruna ar arhitektu Intu Pujātu, Latgaliešu kultūras ziņu portāls lakuga.lv, 2023. gada novembrisIntervija ar A. Anusāni.

J. Lejnieks, žurnāls "Latvijas Architektūra", 2019. gada jūnijs

 Atsauces 

 Ārējās saites 

  "Būvinženieru konstruktoru birojs"

  Rīgas valstspilsētas pašvaldība. Ievērojamākie Rīgas būvmeistari un pilsētas galvenie arhitekti

Kategorija:Latvijas arhitekti
Kategorija:Rēzeknē dzimušie
Kategorija:1966. gadā dzimušie